KOMMISSIONENS FORORDNING (EF) Nr. 298/95 af 14. februar 1995 om ændring af Rådets forordning (EF) nr. 1981/94 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og de besatte områder og om retningslinjer for forlængelse og tilpasning af disse toldkontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og de besatte områder og om retningslinjer for forlængelse og tilpasning af disse toldkontingenter (1), særlig artikel 7, og

ud fra følgende betragtninger:

Som følge af Uruguay-rundens multilaterale GATT-handelsforhandlinger er importordningen for tomater og courgetter blevet ændret;

efter artikel 25 i samarbejdsaftalen mellem Det Europæiske Økonomiske Fællesskab og Kongeriget Marokko kan Fællesskabet, hvis de gældende bestemmelser ændres, ændre den i aftalen fastsatte ordning for de pågældende produkter;

Det Europæiske Fællesskab og Kongeriget Marokko er blevet enige om at tilpasse ordningen gennem en aftale i form af brevveksling;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

I bilag IV i forordning (EF) nr. 1981/94 ændres løbenummer 09.117 og 09.118 og løbenummer 09.1133 tilføjes, som følger:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 199 af 2. 8. 1994, s. 1.

(2) Den indførselspris, fra hvilken en særlige tillægstoldsats forudset i Fællesskabets liste over toldindrømmelser knyttet til GATT er nedsat til 0, lig med 560 ECU/tons.

(3) Den særlige tillægstoldsats anvendes.

(4) Inden for rammerne af dette kontingent er den særlige tillægstoldsats forudset i Fællesskabets liste over toldindrømmelser knyttet til GATT nedsat til 0 fra 1. oktober til 20. april, på betingelser af at indførselsprisen er lig med eller over 451 ECU, som er nedsat til 445 ECU/tons fra 1. februar til 31. marts 1995 og til 439 ECU/tons fra 1. februar til 31. marts 1996.

(5) Hvis indførselsprisen for et parti ligger 2 %, 4 %, 6 % eller 8 % under den aftalte indførselspris på

- 560 ECU/tons for tomater og

- 451 ECU/tons som er nedsat til 445 ECU/tons fra 1. februar til 31. marts 1995 og til 439 ECU/tons fra 1. februar til 31. marts 1996 for courgetter,

er den særlige toldsats lig med henholdsvis 2 %, 4 %, 6 % eller 8 % af denne indførselspris.

Hvis indførselsprisen for et parti er mindre end 92 % af indførselsprisen på

- 560 ECU/tons for tomater og

- 451 ECU/tons som er nedsat til 445 ECU/tons fra 1. februar til 31. marts 1995 og til 439 ECU/tons fra 1. februar til 31. marts 1996 for courgetter,

anvendes den i GATT bundne særlige toldsats.«